เช้านี้ยังอ่วม! “จราจรสาหัส-น้ำท่วมขัง” รถเล็กเลี่ยง “มีนบุรี-ลาดกระบัง”
เช้านี้ยังอ่วม! จราจรสาหัส-น้ำท่วมขังหลายจุด รถเล็กควรหลีกเลี่ยงเส้นทาง โดยเฉพาะเขตมีนบุรี-ลาดกระบัง ยังมีน้ำท่วมขังหลายจุด รวมถึงยังมีพื้นที่เขต กทม-ปริมณฑล มีน้ำท่วมขังเล็กน้อย
เช้านี้ยังอ่วม! จราจรสาหัส-น้ำท่วมขังหลายจุด รถเล็กเลี่ยงเส้นทางถนน โดยเฉพาะเขตมีนบุรี-ลาดกระบัง ยังมีน้ำท่วมขังหลายจุด
12 ก.ย. 2565

ผู้สื่อข่าวรายงานว่า สำนักงานประชาสัมพันธ์ กรุงเทพมหานคร รายงานสถานการณ์น้ำท่วมถนนสายหลัก ทั้งหมด 7 จุด มีน้ำท่วมบางจุดและหลายจุดที่เคยท่วมก่อนหน้านี้ได้แห้งหมดแล้ว โดยเมื่อคืนที่ผ่านมา (11 ก.ย.65) มีฝนที่ตกลงมาอย่างเนื่องหลายชั่วโมง ส่งผลทำให้มีน้ำท่วมขังในบางพื้นที่ของกรุงเทพมหานคร พร้อมเตือนให้ขับขี่รถด้วยความระมัดระวัง  ดังนี้
1.เขตมีนบุรี รายงานสภาพน้ำท่วมขังในพื้นที่ (12 ก.ย.65) เวลา 07.00 น.
2.ถนนสีหบุรานุกิจ หลีกเลี่ยงฝั่งขาออก มีน้ำท่วมเล็กน้อย 5-10 เซนติเมตร (1เลน) ระยะทาง 300 เมตร ตั้งแต่บริเวณวิทยาลัยเทคนิคมีนบุรี ไปจนถึงตรงข้าม โรงพยาบาลนวมินทร์ 1 จากฝั่งขาเข้า ไม่มีน้ำท่วมผิวจราจร บริเวณจุดกลับรถใต้สะพานข้ามคลองสามวา (หน้าตลาดเก่ามีนบุรี) น้ำท่วมเต็มผิวจราจร ระดับน้ำ 10-15 เซนติเมตร จากน้ำล้นคลอง
3.ถนนเสรีไทย หลีกเลี่ยงฝั่งขาเข้า มีน้ำท่วมเล็กน้อย 5-10 เซนติเมตร (1 เลน) ระยะทาง 300 เมตร ตั้งแต่ซอยเสรีไทย 95 ไปจนถึงโรงพยาบาลเสรีรักษ์ รวมถึงฝั่งขาออก มีน้ำเล็กน้อย 5-10 เซนติเมตร (1เลน) ระยะทาง 200 เมตร ตั้งแต่โรงพยาบาลเสรีรักษ์ไปจนถึงซอยเสรีไทย 70
4.เขตหลักสี่ รายงานสภาพน้ำท่วมขังในพื้นที่ (12 ก.ย.65) เวลา 05.30 น. ควรหลีกเลี่ยงเส้นทางตั้งแต่ทางเข้าซอยแจ้งวัฒนะ 10 แยก 9-1 จนถึง แจ้งวัฒนะ 10 แยก 9-12 มีน้ำท่วมขังความยาวประมาณ 100 เมตร ความลึก 5-10 เซนติเมตร น้ำในลำรางมีสุขเริ่มลดระดับลดลง
5.หมู่บ้านสุขนิรันดร์ ภายในหมู่บ้านมีน้ำท่วมขังเล็กน้อยเกือบแห้ง เหลือบริเวณทางเข้า
6.หมู่บ้านหลักสี่วิลล่า มีน้ำท่วมขังทางเข้าหมู่บ้าน 10-15 เซนติเมตร ความยาวประมาณ 100 เมตร
7.ถนนเจ้าคุณทหาร มุ่งหน้าร่มเกล้า มีน้ำท่วมขัง ควรหลีกเลี่ยงเส้นทางนี้จากการจราจรติดขัด
8.ถนนเกษตรนวมินทร์ หลีกเลี่ยงแยกเกษตร ปริมาณรถมาก และการจราจรเคลื่อนตัวได้ช้า
9.ถนนรังสิต ควรหลีกเลี่ยงขาเข้า มุ่งหน้ามาทางคลอง 1 ไม่มีน้ำท่วมขังแล้ว แต่การจราจรยังติดขัด ท้ายแถวสะสมอยู่ที่คลอง 4
10.ถนนสุขุมวิท ควรหลีกเลี่ยงขาเข้า ผ่านแยกสุขุมวิท 62 แยกอ่อนนุช – แยกพระโขนง รถติดหนักมาก ท้ายแถวสะสมก่อนเข้าแยกบางนา
11.ถนนเทพรักษ์ ควรหลีกเลี่ยงออกถนนพหลโยธิน ยังมีน้ำท่วมขัง แยกบิ๊กซีสะพานใหม่ ช่องทางซ้ายยังมีน้ำท่วมขัง ส่วนช่องขวารอเลี้ยวไปตลาดยิ่งเจริญ ไม่มีน้ำขัง
12.ประชาอุทิศ ควรหลีกเลี่ยงแยกนาหลวง มุ่งหน้าด่านทางด่วนสุขสวัสดิ์